**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na predmet zákazky:**

***„*Digitálne služby v oblasti marketingu na sociálnych sieťach a v automatizovaných platformách*“***

**1.** **Identifikácia obstarávateľskej organizácie**

Názov: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Štát: Slovenská republika

IČO: 35 937 874

DIČ: 20 22 02 70 40

URL: <https://www.vszp.sk/>

Profil: <https://www.uvo.gov.sk/vyhladavanie-profilov/zakazky/9262>

Kontaktná osoba: Mgr. Kristína Latáková

Telefón: +421 948 985 151

E-mail: kristina.latakova@vszp.sk

**2. Predmet zákazky**

**2.1. Názov predmetu zákazky:**

Digitálne služby v oblasti marketingu na sociálnych sieťach a v automatizovaných platformách

**2.2. Opis predmetu zákazky:**

Predmetom obstarávania a úlohou poskytovateľa je zabezpečovanie služieb nákupu a administrácie online reklamy v online prostredí, efektívne rozdeľovanie zvereného rozpočtu do online kampaní podľa stanovených cieľov a pokynov VšZP. Poskytovateľ zabezpečí pre VšZP služby nákupu a administrácie online reklamy v automatizovaných platformách Facebook, Instagram, Google Ads, YouTube na základe schválených mediaplánov a objednávok v tomto rozsahu. Bližšia špecifikácia zákazky, ako i požadovaný obsah, rozsah a forma je uvedená v prílohe č. 1 – Opis predmetu zákazky (ďalej len „Opis predmetu zákazky“).

**3.** **Miesto a lehota poskytnutia predmetu zákazky**

**3.1. Miesto dodania predmetu zákazky:**

Všeobecná zdravotná poisťovňa, a.s., Panónska cesta 2, 851 04 Bratislava - mestská časť Petržalka

**3.2.** **Trvanie Zmluvy alebo lehoty uskutočnenia:**

Zmluva bude uzatvorená na dobu určitú do 31.12.2022, resp. do vykonania diela.

1. **Predpokladaná hodnota zákazky**

Predmet zákazky bude financovaný z vlastných zdrojov verejného obstarávateľa.

Na tento predmet zákazky je určený rozpočet max. vo výške **69 620 EUR bez DPH, z toho 59 000,- EUR bez DPH pre mediálny rozpočet**.

1. **Zmluva**

Rámcová zmluva o poskytovaní služieb uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov.

Dohoda o mlčanlivosti a o ochrane dôverných informácií podľa § 269 ods. 2 zákona č. 513/1991 Zb. Obchodného zákonníka v znení neskorších predpisov.

Návrh zmluvy predloží úspešný uchádzač na výzvu verejného obstarávateľa po oznámení o výsledku vyhodnotenia ponúk v editovateľnej podobe. Verejný obstarávateľ si vyhradzuje právo navrhnuté obchodné podmienky úspešného uchádzača neprijať a zmluvu pripomienkovať.

1. **Príprava a obsah ponuky**
   1. **Vyhotovenie ponuky**
      1. Vyhlásenia, potvrdenia, doklady a iné dokumenty tvoriace ponuku, požadované v tejto Výzve, môžu byť v ponuke predložené aj ako kópie. Originály alebo ich úradne osvedčené kópie predloží úspešný uchádzač pri podpise Zmluvy k nahliadnutiu.
      2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
      3. Uchádzač predloží ponuku v jednom origináli.
   2. **Mena a ceny uvádzané v ponuke**
      1. Uchádzač stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
      2. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu uvedie v EUR bez DPH, DPH a v EUR s DPH.
      3. Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke.
      4. Zmluvná cena uvedená v ponuke uchádzača v návrhu zmluvy musí platiť počas celého obdobia trvania zmluvy a nie je možné ju zvýšiť.
   3. **Obsah ponuky**
      1. Ponuka predložená uchádzačom musí obsahovať vyhlásenia, potvrdenia, doklady a dokumenty podľa bodov 6.3.2., 6.3.3., 6.3.4. a 6.3.5 tejto Výzvy, vo forme uvedenej v tejto Výzve, doplnené tak ako je to stanovené v tomto bode Výzvy. Uchádzač nie je oprávnený meniť znenie vyhlásení, potvrdení, dokladov a dokumentov, ktorých vzory sú súčasťou tejto Výzvy, je však oprávnený a povinný tieto správne a pravdivo vyplniť podľa požiadaviek uvedených v tejto Výzve.
      2. Vyhlásenia, potvrdenia, doklady a dokumenty, prostredníctvom ktorých uchádzač preukazuje splnenie podmienok účasti týkajúcich sa osobného postavenia:
2. **Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené nižšie:**

a) je oprávnený poskytovať službu,

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

c) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ preukázať,

d) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ preukázať.

1. Uchádzač preukazuje splnenie podmienok účasti týkajúce sa osobného postavenia:

a) podľa písm. a) doloženým dokladom o oprávnení poskytovať službu, ktorý zodpovedá predmetu zákazky,

b) podľa písm. b), c) a d) doloženým čestným vyhlásením.

1. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
2. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
3. Hospodársky subjekt vo verejnom obstarávaní môže preukázať splnenie podmienok účasti osobného postavenia podľa § 152 ods. 1 zákona o verejnom obstarávaní zápisom do zoznamu hospodárskych subjektov. Uchádzač zapísaný v zozname hospodárskych subjektov podľa zákona o verejnom obstarávaní nie je povinný v procese verejného obstarávania predkladať vyššie uvedené doklady na preukázanie osobného postavenia.
4. Verejný obstarávateľ uzná rovnocenný zápis alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ musí prijať aj iný rovnocenný doklad predložený uchádzačom.
5. Verejný obstarávateľ pri vyhodnocovaní splnenia podmienok účasti osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil vyššie uvedené doklady alebo iný rovnocenný zápis alebo potvrdenie o zápise podľa § 152 ods. 3 zákona o verejnom obstarávaní,

6.3.4 Verejného obstarávania sa môže zúčastniť len ten, kto spĺňa podmienky účasti týkajúce sa technickej spôsobilosti podľa § 34 ods. 1, písm. a) zákona o verejnom obstarávaní:

**a)** **Uchádzač predloží jednu referenciu minimálne vo výške 69 000 EUR** za predchádzajúce tri roky s uvedením ceny, lehoty dodania a odberateľa; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

6.3.5 **Uchádzač predloží údaje o vzdelaní a odbornej praxi alebo o odbornej kvalifikácií osôb určených na plnenie zmluvy vo forme životopisu, z ktorého bude preukázaná odborná prax minimálne 3 roky v predmete zákazky pre tieto osoby:**

- senior online špecialisti

6.3.6 **Vyhlásenia uchádzača**

Uchádzač predloží podpísané vyhlásenie podľa prílohy č. 2 tejto Výzvy.

6.3.7 **Uchádzač predloží Návrh na plnenie kritérií podľa prílohy č. 3 výzvy na predkladanie ponúk**. Návrh na plnenie kritéria tvorí prílohu č. 3 tejto Výzvy a v editovateľnej podobe je možné si ho vyžiadať od kontaktnej osoby verejného obstarávateľa uvedenej v bode 1 tejto Výzvy.

6.3.8 **Uchádzač predloží kópiu platného certifikátu Premier Google Partner. Certifikovaný Premier Google Partner ( pre možnú aktiváciu predčasných noviniek produktov Google (beta verzie - napr. 20s neprekročiteľné video).**

1. **Podmienky predkladania cenovej ponuky** 
   1. **Podmienky predkladania cenovej ponuky**
   2. **Miesto a lehota na predkladanie ponúk**

Lehota na predkladanie ponúk je **do 21.01.2022 do 10:00 hod.**

Uchádzači predložia svoje ponuky elektronicky priamo do systému JOSEPHINE umiestnenom na webovej adrese https://josephine.proebiz.com/ do lehoty na predkladanie ponúk.

Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/ Pri vkladaní ponuky uchádzači postupujú nasledovne:

- dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“.

- V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému houston@proebiz.com alebo telefonicky +421 220 255 999..

* 1. **Lehota viazanosti cenovej ponuky**

Lehota viazanosti ponúk je do **31.12.2022**

Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

* 1. **Vysvetľovanie**

V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať obstarávateľskú organizáciu v systéme JOSEPHINE o ich vysvetlenie.

Do predmetu správy záujemca uvedie označenie „Žiadosť o vysvetlenie“. Uchádzač musí svoju žiadosť doručiť obstarávateľskej organizácii max. 48 hodín (počas pracovných dní) pred uplynutím lehoty na predkladanie ponúk, tak aby mala obstarávateľská organizácia dostatok času na spracovanie žiadosti a doručenie odpovede všetkým záujemcom.

Záujemcom bude vysvetlenie doručené elektronicky v systéme JOSEPHINE najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude záujemca informovaný prostredníctvom notifikačného emailu na e-mailovú adresu zadanú pri registrácií.

1. **Hodnotenie ponúk a oznámenie výsledkov**
   1. **Kritéria na hodnotenie ponúk:**

**najnižšia cena** za celý predmet zákazky v EUR s DPH

* 1. **Verejný obstarávateľ si vyhradzuje právo neprijať ani jednu z predložených ponúk.**

1. **Obchodné podmienky**

Plnenie s úspešným uchádzačom, ktorého ponuka bola prijatá, bude realizované na základe Rámcovej zmluvy o poskytovaní služieb uzatvorenej podľa § 269 ods. 2 zákona č. 513/1991 Zb. Obchodného zákonníka v znení neskorších predpisov.

V Bratislave, dňa 12.01.2022

**Prílohy:**

Príloha č. 1: Opis predmetu zákazky

Príloha č. 2: Formulár Vyhlásenie uchádzača

Príloha č. 3: Návrh na plnenie kritéria

**Príloha č. 1**

**OPIS PREDMETU ZÁKAZKY**

Predmetom obstarávania a úlohou poskytovateľa je zabezpečovanie služieb nákupu a administrácie online reklamy v online prostredí, efektívne rozdeľovanie zvereného rozpočtu do online kampaní podľa stanovených cieľov a pokynov VšZP. Poskytovateľ zabezpečí pre VšZP služby nákupu a administrácie online reklamy v automatizovaných platformách Facebook, Instagram, Google Ads, YouTube na základe schválených mediaplánov a objednávok v tomto rozsahu:

**Predpokladaný počet človekohodín: 531**

* **Google Ads**
  + zabezpečenie nasadenia a nákupu reklamy v rámci vyhľadávania v systéme Google Ads
  + nastavenie a administrácia, analýza a reporting vyhľadávania v systéme Google Ads, zadefinovanie cieľových skupín, kľúčových slov a tém v rámci vyhľadávania, návrh reklamných správ pre vyhľadávaciu sieť Google Ads
  + zabezpečenie nasadenia, optimalizácie a reportu reklamných

bannerov v obsahovej sieti, práca s A/B testingom a poskytovanie

odporúčaní pre dodávateľa vizuálov

* + zabezpečenie nasadenia a optimalizácie YouTube video kampaní
  + poskytovať služby variabilného (RTB) nákupu vysoko

viditeľných formátov (ATF – above the fold) na slovenských

weboch (napr. branding, leaderboard a pod.)

* **Facebook/Instagram Ads**
  + zabezpečenie nákupu reklamy (boostingu) jednotlivých príspevkov v rámci sociálnych sietí Facebook a Instagram
  + zabezpečenie nákupu reklamných formátov a poskytovanie odporúčaní vhodných formátov na nasadenia kampane s ohľadom na cieľové skupiny, ciele kampane, kreatívu či kampaňové posolstvá
* **Poskytovanie ďalších súvisiacich služieb:**
  + priebežná optimalizácia kampaní vyhľadávania na základe výkonnosti, sezónnosti, jednotlivých tém a ďalších zadaní
  + zabezpečenie plánovania, nasadenia, optimalizácie, nákupu a reportov kampaní v rámci/v systémoch sociálnych sietí Facebook a Instagram
  + zabezpečenie návrhu, nasadenia, optimalizácie, nákupu a reportov programmatických a remarketingových online kampaní v automatizovaných systémoch
  + administrácia reklamy a malých platieb v rámci automatizovaných systémov Google a Facebook/Instagram a iných systémov, pričom výsledkom je 1 súhrnná faktúra za obdobie 1 mesiaca pre VšZP za všetky priebežné služby a kredity v systémoch, pokiaľ zo strany VšZP nie je vyžadované samostatné doklady pre jednotlivé kampane
  + pravidelné vyhodnocovanie a reporty na mesačnej báze a pre každú samostatnú kampaň zvlášť
* **Sociálne siete Obstarávateľa:**
  + Facebook a Instagram VšZP
  + Facebook – preventivne.sk
  + Google účet
  + YouTube kanál VšZP

**VšZP požaduje, aby poskytovateľ pri čerpaní rozpočtu zo strany VšZP:**

* Vytvoril online reporting VšZP na sledovanie priebežných výsledkov kampaní v reálnom čase na jednom mieste (napr. prostredníctvom nástrojov Google Data studio, Whatagraph, Swydo alebo podobnom)
* Garantoval rozloženie človekohodín tak, aby bola pokrytá správa rozpočtu reklamy celoročne

**Príloha č. 2**

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača) ........................ týmto vyhlasuje, že

je dôkladne oboznámený a súhlasí s podmienkami obstarávania ***„Digitálne služby v oblasti marketingu na sociálnych sieťach a v automatizovaných platformách“***, ktoré sú určené vo Výzve na predloženie ponuky, jej prílohách a v iných dokumentoch poskytnutých verejným obstarávateľom v lehote na predkladanie ponúk,

všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku,

nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ preukázať,

nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ preukázať.

v .................... dňa ........................... ..................................................

podpis

v .................... dňa ........................... ..................................................

podpis

doplniť podľa potreby

Pozn.: POVINNÉ

**Príloha č. 3**

**NÁVRH NA PLNENIE KRITÉRIA**

|  |  |
| --- | --- |
| Obchodné meno uchádzača:[[1]](#footnote-2) |  |
| Adresa sídla uchádzača: |  |
| Meno oprávnenej osoby podpisovať za firmu: |  |
| Meno kontaktnej osoby a jej funkcia: |  |
| Číslo telefónu kontaktnej osoby: |  |
| E-mail kontaktnej osoby: |  |

**NÁVRH NA PLNENIE KRITÉRIA**

|  |  |  |  |  |  |
| --- | --- | --- | --- | --- | --- |
| **Kritérium** | **Jednotková cena bez DPH** | **Množstvo človekohodín** | **Cena bez DPH SPOLU** | **DPH** | **Cena s DPH SPOLU** |
| **Mediálny rozpočet spolu (EUR)\*** |  |  | 59 000 EUR | 11 800 EUR | 70 800 EUR |
| **Služby uvedené v v prílohe č. 1 – Opis predmetu zákazky** | .................  EUR | 531 | ................  EUR | .................  EUR | .................  EUR |
| **Celková zmluvná cena za predmet zákazky SPOLU (EUR)** |  |  | ................  EUR | .................  EUR | .................  EUR |

\*maximálna suma na základe predložených faktúr

Vyššie uvedenú ponuku sme vypracovali v súvislosti s verejným obstarávaním vyhláseným verejným obstarávateľom: Všeobecná zdravotná poisťovňa, a.s. na predmet zákazky: „Digitálne služby v oblasti marketingu na sociálnych sieťach a v automatizovaných platformách““.

Táto ponuka je záväzná do uplynutia lehoty viazanosti ponúk uvedenej vo Výzve na predkladanie ponúk.

V......................... dňa ...

*Obchodné meno*

*Sídlo/miesto podnikania* ................................................

*IČO:* meno a priezvisko, funkcia[[2]](#footnote-3)

1. V prípade podania spoločnej ponuky je potrebné v tomto riadku tabuľky uviesť obchodné meno kontaktného uchádzača, ktorého si spoločne určila skupina uchádzačov. [↑](#footnote-ref-2)
2. Návrh na plnenie kritéria musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-3)